CELEX: C2007/211/32
Language: da
Date: 2007-09-08 00:00:00
Title: Sag C-286/07: Sag anlagt den 13. juni 2007 — Kommissionen for De Europæiske Fællesskaber mod Storhertugdømmet Luxembourg

8.9.2007   
            
            
               DA
            
            
               Den Europæiske Unions Tidende
            
            
               C 211/17
            
         Sag anlagt den 13. juni 2007 — Kommissionen for De Europæiske Fællesskaber mod Storhertugdømmet Luxembourg
   (Sag C-286/07)
   (2007/C 211/32)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved B. Stromsky, som befuldmægtiget)
   
      Sagsøgt: Storhertugdømmet Luxembourg
   Sagsøgerens påstande
   
               —
            
            
               Storhertugdømmet Luxembourg har tilsidesat sine forpligtelser efter artikel 28 i traktaten om oprettelse af Det Europæiske Fællesskabet, idet det med henblik på indregistrering af køretøjer, der tidligere har været indregistreret i andre medlemsstater, stiller krav om fremlæggelse af et uddrag af sælgerens optagelse i handelsregistret mens et sådant uddrag ikke kræves for køretøjer, der tidligere har været indregistreret i Luxembourg.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter
   Til støtte for sin påstand har Kommissionen kritiseret de betingelser, som den sagsøgte medlemsstat stiller for indregistrering af brugte køretøjer, der tidligere har været indregistreret i en anden medlemsstat.
   Ved at stille krav om supplerende undersøgelser af dokumenter forud for indregistrering af sådanne køretøjer i Luxembourg og navnlig om fremlæggelse af en officiel udskrift af sælgerens optagelse i handelsregistret, gør den sagsøgte medlemsstat det mindre attraktivt at indføre køretøjer, der tidligere har været indregistreret i en anden medlemsstat, og hindrer derved de frie varebevægelser.
   Denne hindring er forbudt i medfør af artikel 28 EF og er så meget desto mere alvorlig som at den navnlig rammer indførte køretøjer, idet brugte køretøjer som tidligere har været indregistreret i Luxembourg ikke forekommer at blive gjort til genstand for samme undersøgelse af dokumenter.
   De begrundelser for denne hindring som den sagsøgte medlemsstat har gjort gældende, er ikke på nogen måde troværdige bl.a. fordi medlemsstaten allerede råder over betydelige midler til kontrol af, at de omhandlede køretøjer ikke er blevet ulovligt handlet, og der findes desuden mindre indgribende foranstaltninger end nægtelse af indregistrering, såfremt der ikke fremlægges det uddrag af handelsregistret, som der nu stilles krav om, eksempelvis udsættelse af indregistreringsproceduren indtil de administrative myndigheder har foretaget den nødvendige kontrol.